Toshkent viloyatida 28 yoshli ayol o`ziga gap otgan yigitni pichoqlab o`ldirib qo`ydi

Toshkent viloyatining Parkent tumanida ayol bir yigitni pichoqlab qo`ydi. Bu haqda O`zbekiston Respublikasi Ichki ishlar huzuridagi Tergov departamenti xabar berdi.
4 fevral kuni taxminan soat 22:00 larda 28 yoshli M.Sh. ishdan qaytayotganda ko`cha boshida unga notanish bo`lgan 22 yoshli A.T. bilan kelishmovchilik kelib chiqqan.
Ayol janjal vaqtida  yonidagi ochilib yopiladigan pichoq bilan A.T.ning chap tomon ko`krak sohasiga bir marotaba urib tan jarohati etkazgan va hodisa joyidan yashiringan.
A.T. esa shifoxonada ko`rsatilgan tibbiy muolajalarga qaramay vafot etgan.
Mazkur holat yuzasidan M.Sh.ga nisbatan O`zbekiston Jinoyat kodeksining 104-moddasi 3-qismi “d” bandi (odam o`limiga sabab bo`lgan qasddan badanga og`ir shikast etkazish) bilan jinoyat ishi qo`zg`atilgan. Dastlabki tergov harakatlari olib borilmoqda.